Ehdotus NEUVOSTON ASETUS Euroopan yhteisön ja Seychellien tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta /* COM/2013/0765 final - 2013/0373 (NLE) */





PERUSTELUT Komissio neuvotteli asiaa koskevan neuvoston valtuutuksen[1]perusteella Euroopan unionin puolesta Seychellien tasavallan kanssa Euroopan yhteisön ja Seychellien tasavallan väliseen kalastuskumppanuussopimukseen kuuluvan pöytäkirjan uusimisesta. Neuvottelujen tuloksena parafoitiin 10. toukokuuta 2013 uusi pöytäkirja, joka kattaa kuuden vuoden ajanjakson alkaen siitä, kun neuvosto antaa päätöksen kyseisen pöytäkirjan allekirjoittamisesta ja väliaikaisesta soveltamisesta ja sen jälkeen kun nykyisen pöytäkirjan voimassaolo lakkaa 17. tammikuuta 2014. Tämä menettely pöytäkirjan mukaisten kalastusmahdollisuuksien jakamiseksi jäsenvaltioiden kesken aloitetaan samanaikaisesti niiden menettelyjen kanssa, jotka liittyvät uuden pöytäkirjan tekemisestä Euroopan parlamentin hyväksynnän saamisen jälkeen tehtävään neuvoston päätökseen sekä pöytäkirjan allekirjoittamista unionin puolesta ja sen väliaikaista soveltamista koskevaan neuvoston päätökseen. Uuden pöytäkirjan nojalla EU:n kalastajat, joilla on kalastusmahdollisuuksia Seychellien kalastusalueella, saavat kalastaa 40 kuorenuotta-aluksella ja 6 pitkäsiima-aluksella. Perussopimuksen mukaisesti olisi määriteltävä jäsenvaltioiden kalastusmahdollisuuksien jakoperusteet. Komissio ehdottaa tämän perusteella, että neuvosto hyväksyy tämän asetuksen. 2013/0373 (NLE) Ehdotus NEUVOSTON ASETUS Euroopan yhteisön ja Seychellien tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon komission ehdotuksen[2], sekä katsoo seuraavaa: (1) Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskeva uusi pöytäkirja parafoitiin 10 päivänä toukokuuta 2013. (2) Neuvosto antoi päätöksen …/2013/EU[3] kalastuskumppanuussopimukseen tehtävän uuden pöytäkirjan allekirjoittamisesta ja väliaikaisesta soveltamisesta. (3) On tarpeen määritellä jäsenvaltioiden kalastusmahdollisuuksien jakomenetelmä uuden pöytäkirjan soveltamiskaudelle. (4) Neuvoston asetuksen (EY) N:o 1006/2008[4] 10 artiklan 1 kohdan mukaisesti komissio ilmoittaa asianomaisille jäsenvaltioille, jos ilmenee, että unionille pöytäkirjan mukaisesti myönnettyjä kalastusmahdollisuuksia ei käytetä kokonaan. Jos asianomaiset jäsenvaltiot eivät vastaa neuvoston asettaman määräajan kuluessa, niiden katsotaan vahvistaneen, etteivät niiden alukset käytä kalastusmahdollisuuksiaan kokonaan kyseisenä aikana. On tarpeen vahvistaa kyseinen määräaika. (5) Tätä asetusta olisi sovellettava pöytäkirjan väliaikaisen soveltamisen alusta, ON HYVÄKSYNYT TÄMÄN ASETUKSEN: 1 artikla 1. Euroopan yhteisön ja Seychellien tasavallan välisen kalastuskumppanuussopimuksen pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavasti: a) nuottaa käyttävät tonnikala-alukset Espanja || 16 alusta Ranska || 22 alusta Italia || 2 alusta b) pintasiima-alukset Espanja || 2 alusta Ranska || 2 alusta Portugali || 2 alusta 2. Asetusta (EY) N:o 1006/2008 sovelletaan sanotun kuitenkaan rajoittamatta Euroopan yhteisön ja Seychellien tasavallan välisen kalastuskumppanuussopimuksen, jäljempänä ’sopimus’, ja pöytäkirjan soveltamista. 3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon mahdollisen toisen jäsenvaltion kalastuslupahakemuksen. 4. Määräajaksi, jonka aikana jäsenvaltioiden on asetuksen (EY) N:o 1006/2008 10 artiklan 1 kohdan mukaisesti vahvistettava, etteivät ne käytä sopimuksen nojalla jaettuja kalastusmahdollisuuksia kokonaan, vahvistetaan 10 työpäivää päivästä, jona komissio ilmoittaa jäsenvaltioille, ettei kalastusmahdollisuuksia ole käytetty kokonaan. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 18 päivästä tammikuuta 2014. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös 6497/2013/EU, 15. helmikuuta 2013. [2] EUVL C […], […], s. […]. [3] EUVL L…. [4] Neuvoston asetus (EY) N:o 1006/2008, annettu 29 päivänä syyskuuta 2008, yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) N:o 2847/93 ja (EY) N:o 1627/94 muuttamisesta sekä asetuksen (EY) N:o 3317/94 kumoamisesta (EUVL L 286, 29.10.2008, s. 33).